Mata a Maiduguri sun yi bore kan mazajensu - BBC Hausa - News
Mata a Maiduguri sun yi bore kan mazajensu
An sabunta: 7 ga Fabrairu, 2013 - An wallafa a 15:26 GMT
Jihar Borno ta shafe sama da shekaru uku tana fama da tashin hankali Rahotanni daga Maiduguri a Najeriya na cewa, daruruwan mutane akasarinsu mata, sun yi cincirindo domin jiran mazajensu da suka ce JTF za ta sake.
Matan sun yi dandazo ne a dandalin Ramat dake tsakiyar birnin, domin jiran 'yan uwansu da ake tsare da su a barikokin soji dake garin.
Sai dai daga bisani matan da dama sun bar harabar dandalin, inda suka bazu kan titunan birnin suka yi zanga-zanga, bayan sun fahimci babu alamun sakin mazajen nasu da kuma 'yan uwansu maza.
Amma, Rundunar hadin gwiwar samar da tsaro ta JTF a jahar, ta ce, babu kanshin gaskiya game da yi musu alkawarin sakin mutanen.
Mutane da dama ne ake tsare da su a Maidugurin, sakamakon matsalar tsaro da ake fama da ita, game da rikicin kungiyar nan da aka fi sani da Boko Haram.
Karin bayani daga Tsaro a Najeriya 'Yan Boko Haram sun yi barna a Maiduguri
An kubutar da dan majalisar Bauchi da aka sace
Jonathan ya umarci sojoji kai farmaki dajin Rugu
Boko Haram: Kamaru zata taimaki Nigeria
Nijar za ta kai karar mujallar "Jen Afrique" 14 Maris, 2014
Kashe na'urar jirgin Malaysia aka yi